Ազգային անվտանգության ծառայության նախկին փոխտնօրեն Գուրգեն Եղիազարյանը վստահ է, որ ՀԱՊԿ նախկին գլխավոր քարտուղար Յուրի Խաչատուրովը չի կալանավորվի: Եղիազարյանի խոսքով` նրա վերաբերյալ քննվող քրեական գործն արժանանալու է վերջին շրջանում հնչեղություն ստացած մյուս քրեական գործերի բախտին։ Այսօր լրագրողների հետ հանդիպմանը Գուրգեն Եղիազարյանը կարծիք հայտնեց, որ Խաչատուրովին նախ պետք է հետ կանչեին ՀԱՊԿ գլխավոր քարտուղարի պաշտոնից, ապա միայն նրա նկատմամբ քրեական գործ հարուցեին։